pham mnyam pa med gyur cing / /bdud stobs pham mdzad bdag phyag 'tshal/ /shAkya'i rgyal po'i sras su 'khrungs/ /gdung ni nyi ma'i rigs su grags/ /dpa' bo rmad byung sangs rgyas ni/ /yon tan tshogs ni bsdus pa la/ /lha mi rlung lhas mchod phyag 'tshal/ /gser gyi
ri bo'i rtse 'dra'i sku/ /pad+ma'i 'dab ma'i spyan mnga' ba/ /gser gyi mdog dang ldan gyur cing / /sum cu rtsa gnyis mtshan dang ldan/ /shis ldan mtshan bzang phyag 'tshal lo/ /me dang glog dang me stag dang / /nyi zer stong ldan dkyil 'khor can/ /gang gis stobs ni brgyan
gyur pa/ /mnyam med stobs ldan phyag 'tshal lo/ /dpal ldan mchog ni 'bar ba yi/ /bsod dang dul bar yang dag ldan/ /thub pa'i dbang po mchog gyur pa/ /yang dag byang chub brnyes pa la/ /ches dregs phyag byas phyag 'tshal lo/ /gang zhig sems can phan
mdzad cing / /bde ba'i don phyir snying rjes 'jug /yang dag don la zhugs gyur pas/ /mya ngan 'das grong gshegs phyag 'tshal/ /'dis ni lto 'phye mi 'am ci/ /lha dang lha min phyag byas pa/ /bdag gis rgyal ba bstod pa las/ /bsod nams bdag gis gang bsags pa/ /
des ni sems can thams cad kyang / /byang chub khong du chud par shog /phyag 'tshal ba'i bstod pa slob dpon 'phags pa klu sgrub kyis mdzad pa rdzogs so// @##/ /rgya gar skad du/ na rag ud+d+ha ri nA ma/ bod skad du/ dmyal ba nas 'don pa zhes bya ba/ 'jig rten mgon
po la phyag 'tshal lo/ /'khor ba'i rgya mtsho chen por ni/ /dbul ba'i 'dam du bying ba la/ /yongs su mkhyen pa bskyed nas ni/ /de bzhin gshegs kye bdag la skyobs/ /bdag ni rab rib khang par zhugs/ /mgon med sdug bsngal nyams su myong / /bdag ni gnyen gyi tshogs kyis spangs/ /
de bzhin gshegs kye bdag la skyobs/ /pha dang ma dang sring mo dang / /bu dang chung ma mdza' bshes mo/ /mig 'phrul lta bur bdag gis 'khums/ /de bzhin gshegs kye bdag la skyobs/ /bdag 'dir 'khor 'dab rnams kyi phyir/ /las gang legs dang nyes byas pa/ /de yis
83a - 84a